**CENU APTAUJA NR. TNPz 2021/86**

**“Nolietojušos būvju demontāža Talsu tirgus teritorijā” (Atkārtots)**

**INSTRUKCIJA PRETENDENTAM**

1. **Iepirkuma priekšmets:** Nolietojušos būvju demontāža Talsu tirgus teritorijā (Atkārtots).
	1. Tehniskā specifikācija sastāv no darbu apjomiem, kas norādīti pievienotajā veicamo darbu apjomos (2. pielikums) un Paskaidrojuma rakstā (3. pielikums), kas ir cenu aptaujas neatņemama sastāvdaļa. Darbu un materiālu apjomi jāskata saistībā ar Paskaidrojuma rakstu. Pretendentam ir jāpārbauda visi apjomi, kas doti Paskaidrojuma rakstā un pēc piedāvājuma iesniegšanas pretendents nevar atsaukties uz nepilnīgu būvniecības dokumentāciju. Saskaņā ar Paskaidrojuma raksta skaidrojošajā aprakstā ietverto 6. punktu, atjaunojami darbu laikā bojātie zemes virsmas segumi.
	2. Paredzamais līguma izpildes laiks: 4 (četras) nedēļas no būvdarbu uzsākšanas brīža.
	3. Darbu izpildes vieta: Talsu tirgus teritorija, Ezera iela 7, Talsi, Talsu novads.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2021. gada 06. oktobrim plkst. 12:00. Iesūtot piedāvājumu pretendentiem obligāti jānorāda: Pieteikums cenu aptaujai “Nolietojušos būvju demontāža Talsu tirgus teritorijā (Atkārtots).”, identifikācijas Nr. TNPz 2021/86.
	2. Kontaktpersona: Talsu novada pašvaldības Attīstības plānošanas un projektu vadības nodaļas projektu vadītāja Inga Grietēna, tel. 20267675, inga.grietena@talsi.lv.
3. **Piedāvājuma noformēšana:**
	1. Piedāvājumam pilnībā jāatbilst tehniskajai specifikācijai.
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Informācija par Pretendentu – uzrāda ziņas par apakšuzņēmēju un visu personu grupas dalībnieku sekmīgi realizētu vismaz 1 (vienu) līdzīgu pakalpojumu iepriekšējo trīs gadu periodā.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Paredzamā līguma summa nedrīkst pārsniegt 19999,99 euro (deviņpadsmit tūkstoši deviņi simti deviņdesmit deviņi euro un 99 centi) bez PVN;
5. **Samaksas nosacījumi:** Visa līgumā paredzētā summa tiks samaksāta 15 dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2. punktā minētai kontaktpersonai līdz piedāvājuma iesniegšanas termiņa beigām. **Pirms piedāvājuma iesniegšanas pretendentiem ir jāiepazīstas ar darbu apjomiem un obligāti jāapseko objekts, iepriekš sazinoties ar kontaktpersonu.**
7. **Prasības pretendentam:** Pretendentam jābūt reģistrētam būvkomersantu reģistrā ar darbības sfēru “Ēku būvdarbu vadīšana”. Būvspeciālistam jābūt darba tiesiskās attiecībās ar pretendentu un jābūt sertificētam ēku būvdarbu vadīšanā. Sertifikāta kopija obligāti jāpievieno iesūtot pieteikumu dalībai cenu aptaujā.
8. **Piedāvājumu iesniegšana, vērtēšana un lēmuma pieņemšana:**
	1. Piedāvājums sastāv no sekojošiem dokumentiem: aizpildīta pielikumā pievienotā veicamo darba apjomu tabula, aizpildīta pieteikuma veidlapa, darba vadītāja sertifikāta kopija būvdarbu vadīšanā, apliecinājums par objekta apsekošanu.
	2. Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilst uzaicinājumā un tehniskajā specifikācijā noteiktajām prasībām vai iestādei pieejamajam finansējumam.